Wir, Lùpolt, von gottes gnaden herzog zuͦ Oͤsterrich und ze Stir, verjechen und tuͦn kund offenlich an disem
brief, ✳ das wir dem edeln Ruͦdolfen von Arburg umb den dienst, den er uns getan hät ✳ und noch tuͦn mag,
schuldig sin achzig marck silbers ✳ und haben im und sinen erben darub̄ versetzt die guͤter, die hernach geschriben staͧnd: ✳ ze Raͤmingen funfundzwentzig stuck von zinse und von zechenden, ✳ in Swendi sechs ✳
stuck an zinse, ✳ ze Raͤmingen und in Muͤntal von matten und von hoͤwzechenden vier pfund, in dem kilchspel ze Reine sechs schaͧf, jeclichs umb drige schillinge vier pfennīg, ✳ uff dem Boͤtzberg ein halbes schaͧf,
das giltet zwenzig pfennīg, ✳ ze Gebistorf: Wernher inder Huͦbe ✳ zwey swin, ✳ Anna Pinnin Hofina zwey
swin, Cuͦnrat Abletten ein swin, Uͦlr̄ in Gassen ein swin, ✳ Spannagel ein swin, Berchtold an Kintzon
zwey swin, ✳ der giltet jegklichs zwoͤlf schilling, ✳ ze Baden: Bùrgi Koch ein pfund, zwen schillinge fùr fleisch
und ein mùtt habˀn, ✳ der alten Meigerim lechen, das uns giltet acht schillinge, ✳ der sol im zwen schillinge, ✳ der nider zol uff dem wasser ze Baden fùr drù pfund, ✳ und sùllen sù die vorgen̄ pfand in̄habē, nutzē
und niessen ✳ untz wir ald unser bruͦder alder erben sù von inen erloͤsen umb die selben achzig marck ✳
silbers, ✳ wer ouch das sich jeman versezze und inen die zins und gùlt nitt richtent, ✳ die mùgent sù darumb ✳ pfenden. ✳ und des zuͦ einem gezùge und urkùnd ✳ haben wir unser insigel gehencket an disen
brief, der wart geben ze Brugge, an samztag vor santt Georien tag, do man zalt von Cristes gebùrt drizechen hundert jar, darnach in dem drùundzwentzigisten jar.
und wand mir, Niclausen Fricker, cleric Basler bistuͦms, von keiserlichem gewalt ein
offner, gesworner notarii und schriber ✳ der houptbrief, in allen worten, so er als vor
stat, wist, ✳ durch Cuͦnrat Widmer, pfleger des jarzitampts ze Kùngsfelden, in biwesen der gezùgen, hernach genempt, ✳ gezoͤugt ✳ und von mir uff sin beger ✳ nach eigēlichē
besechen an berment, an schrift und dem anhangenden insigel ✳ unargwaͤnig, ✳ sunder
guͤt, ✳ gerecht und unbresthaft ✳ als er mir erschīnen, ✳ funden ist, ✳ ich ouch daruf vom
Widmer von des genempten jarzitampts wegen, ✳ das ettlich gùlt und guͤter indem brief begriffen und ze Gebistorf gelegen, von Wer̄her und Albrecht Mosern,
nach in̄halt ir kouffbriefs gekouft habent und darub̄ meinent glouphaft abschriften vō houptbrief, vorgeschriben, notdurftig zesind ꝫcꝭ, ervordert bin dem jarzitampt und des pflegern soͤlich glouphaft abschriften mittnamen ein offen tñssūpt,
abschrift und vidimus vō brief, uff berment in offner form des nach ir notdurft
ze gebruchen, ✳ ze gebent, ✳ das ich ouch uff soͤlich ervordnˀ getan und han inen desselbē
briefs ✳ dis offen transsumpt abschrift und vidimus durch min hand geschriben, ✳ das ouch
mitt dem houptbrief nach eigēlichē collationieren und verhoͤren, darub̄ beschechen, von wort ze
wort glich lutet, und wist uff berment indiser offnen form ✳ mitt minem gewonlichen zeichen
und namen, hie underschriben und gezeichnet, ✳ geben ✳ in und zuͦ glouben und gezûgnisse diser ding ✳ uff mittwuch nechst vor santt Martins tag im winter, do man zalt von Cristi
gebùrt vierzechenhundert und sibenzig jar. ✳ und warent hiebi die ersamen Ludwig Raͧtgeb, Claus Keyserisen, der schmid, und Jos Schmid, der schuͦmacher, des raͧts und burger ze
Brugg, gezùgen diser dingen und darzuͤ gebetten und beruͤft.
Nicolaus
Fricker